Dansul dragonilor
În mai 2005 Martin a anunțat că dimensiunea manuscrisului său încă neterminat al "Festinului ciorilor" i-a determinat pe el și pe editorii săi să împartă narațiunea în două cărți. În loc să împartă textul pe rațiuni cronologice, Martin a optat să o facă în funcție de personaje și de locație, rezultând "două romane a căror acțiune se petrece simultan" cu personaje diferite. "Festinul ciorilor" a fost publicată câteva luni mai târziu, iar romanul complementar, "Dansul dragonilor", nu a fost lansat nici până în 2010. Martin a mai declarat că e foarte probabil ca seria "Cântec de gheață și foc" să aibă șapte romane.